Ir-Regolament tal-Kunsill (KEE) Nru 2785/76
tas-16 ta' Novembru ta' l-1976
dwar il-konklużjoni tal-Ftehim Koperattiv Kummerċjali bejn il-Komunità Ekonomika Ewropea u r-Repubblika tal-Poplu ta' Bangladesh
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 113 u 114 tiegħu,
Wara li kkunsidra r-rakkomandazzjoni tal-Kummissjoni,
Billi l-Ftehim Koperattiv Kummerċjali bejn il-Komunità Ekonomika Ewropea u r-Repubblika tal-Poplu ta' Bangladesh għandu jkun finalizzat,
ADOTTA DAN IR-REGOLAMENT:
Artikolu 1
Il-Ftehim Koperattiv Kummerċjali bejn il-Komunità Ekonomika Ewropea u r-Repubblika tal-Poplu ta' Bangladesh huwa hawnhekk finalizzat f'isem il-Komunità.
It-test ta' dan il-Ftehim huwa anness ma' dan ir-Regolament.
Artikolu 2
Il-President tal-Kunsill għandu jinnotifika lill-Partijiet Kontraenti skond l-Artikolu 15 tal-Ftehim konkluż, fir-rigward tal-Komunità, bil-proċeduri meħtieġa għad-dħul fis-seħħ ta' dan il-Ftehim.
Artikolu 3
Il-Komunità għandha tkun rappreżentata fil-Kummissjoni Konġunta skond l-Artikolu 8 tal-Ftehim permezz tal-Kummissjoni tal-Komunitajiet Ewropej, megħjuna mir-rappreżentanti ta' l-Istati Membri.
Artikolu 4
Dan ir-Regolament għandu jidħol fis-seħħ tliet ijiem wara li jiġi ppubblikat fil-Ġurnal Uffiċjali tal-Komunitajiet Ewropej [1].
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta' Novembru ta' l-1976.